དམ་པ་ཁོང་༡༩༢༩ལོར་གཙང་ཁུལ་གུར་ཕྱོགས་གྲོང་ཚོར་འཁྲུངས་ཤིང་༡༩༣༩ལོར་བོད་གཞུང་གི་མཆོད་སྤྲིན་གར་རོལ་པའི་ཁོངས་སུ་ཚུད།༡༩༤༧ལོར་བོད་གཞུང་འཕྲལ་སྡེ་ལས་ཁུངས་ཀྱི་ལས་བྱར་ཡིག་རྒྱུགས་ཀྱི་ལམ་ནས་ཞུགས།༡༩༥༧ལོར་རྒྱ་གར་རྡོ་རྗེ་གླིང་དུ་སློབ་གཉེར་གནང་།༡༩༥༩ལོར་༸སྐུའི་གཅེན་པོ་རྒྱལ་ལོ་དོན་གྲུབ་ལགས་ཀྱི་མགོ་ཁྲིད་འོགབོད་མི་བཙན་བྱོལ་བའི་ས་ནས་རྒྱ་གཞུང་གིས་བོད་ནང་ཁྲིམས་འགལ་དྲག་སྤྱོད་དང་གཏོར་བཤིག་བཏང་བའི་བདེན་དཔང་ཚིག་ཐོ་བསྡུས་པ་དབྱིན་ཡིག་ཏུ་བསྒྱུར་ཏེ་རྒྱལ་སྤྱིའི་ཁྲིམས་དོན་མཁས་པའི་ལྷན་ཚོགས་སུ་ཕུལ།དེ་བཞིན་འབྲས་ལྗོངས་སུ་ཡོད་པའི་བོད་གཞུང་གི་གསེར་དངུལ་རྣམས་ཀ་ལི་ཀ་ཏར་འོར་འདྲེན་རྗེས་སྲུང་སྐྱོབས་ཀྱི་འགན་ཁུར།༡༩༦༠ལོར་རང་ངོས་ནས་ཐབས་ཤེས་གནང་ནས་ཨ་རིར་སློབ་སྦྱོང་དུ་ཕེབས།༡༩༦༤ལོར་བོད་ལ་ལོག་ཀྱང་རྒྱ་ནག་ཏུ་བཀག་སྟེ་བཙོན་འཇུག་དང་དཀའ་ངལ་སྣ་མང་མྱངས་མཐར་༡༩༨༢ལོར་ལྷ་སར་གཏན་ལོག་ཐུབ་པ་བྱུང་།ཁོང་གིས་ད་ཕན་ཤེས་ཡོན་སློབ་ཁྲིད་དང་།ཚིག་མཛོད་རྩོམ་སྒྲིགསློབ་གྲྭ་གསར་འཛུགས།དྲང་བདེན་མིན་པའི་སྲིད་བྱུས་ལ་ངོ་རྒོལ་སོགས་ལས་དོན་སྣ་མང་གནང་ཡོད་ཅིང་།དེ་ཚོའི་ནང་གི་མང་པོ་ཞིག་ནི་བོད་ཀྱི་ལོ་རྒྱུས་ཐོག་ཐེངས་དང་པོ་ཡིན་པ་སྟེ།